Predkladacia správa

	Návrh na zrušenie úloh a zmenu termínov plnenia niektorých úloh z uznesení vlády Slovenskej republiky predkladá ministerstvo vnútra na rokovanie vlády Slovenskej republiky ako iniciatívny materiál.

Predkladaný materiál bol spracovaný prehodnotením všetkých úloh vyplývajúcich z uznesení vlády Slovenskej republiky  uložených ministrovi vnútra za obdobie od roku 1995 vrátane prehodnotenia uznesenia vlády Slovenskej republiky č. 707 zo dňa 
18. augusta 1999, ktorým boli ponechané v platnosti niektoré uznesenia vlády  Slovenskej republiky prijaté do 31. decembra 1994 najmä z pohľadu ich finančného krytia. Úlohy, ktorých plnenie nie je finančne zabezpečené z rozpočtovej kapitoly Ministerstva vnútra  Slovenskej republiky v rokoch 2006 – 2008, boli navrhnuté na zrušenie. Termín plnenia niektorých úloh  sa z rovnakého dôvodu  navrhuje posunúť  na ďalšie obdobie.

	Ministerstvo vnútra  navrhlo na zrušenie 13 úloh uložených v 8 uzneseniach vlády Slovenskej republiky a pri dvoch úlohách navrhlo zmenu termínu ich plnenia. 

Materiál bol predmetom medzirezortného pripomienkového konania a predkladá sa bez rozporu. 

Predkladaný materiál nemá finančný, ekonomický a environmentálny vplyv a ani vplyv na zamestnanosť a na podnikateľské prostredie.